Bergara-Aranzadi Ikastola -5.maila A

Gaia: Bideo jokoek alde on eta txarrak dituzte.

Fifan jolastea da

dibertigarria

jokoetan badago

aukera handia.

Pertsona berriekin

gabiltza jolasten

ta oso ondo gaude

eguna pasatzen.

Asko jolastu ezkero

asko ikasiko dut.

Inglesez trebatzeko

aukera duzu zuk.

Fortnitean irten da

kristoneko skin-a.

Horretan gastatu dut

diru pila baina.

Hiru ordu noala

pantailei begira

amatxorekin daukat

nik kriston mobida.

Asko jolastuz gero

gorputzari kalte.

Luzaro jolasteak

min egin dezake.

Bergara-Aranzadi Ikastola -5.maila B

Gaia: Zorriak iritsi dira gure gelara!

Meteorito batean

zorri asko daude.

Eskolara heldu dira

beldurtuta gaude.

Buruz buru zabaldu

zaizkigu zorriak.

Odola zurrupatzen

dabiltza guztiak.

Zorriak hor dabiltza

saltoka ilera.

Joan dira gela denak

ilea moztera.

Hazka ta hazka dabil

gure lagun Ana

eta eraman dute

medikuagana.

Zorriak medikuaren

burura saltoka.

Ana libratu egin da,

ez zaio inporta.

Medikuaren buruan

beste bat zegoen.

Festa bat elkarrekin

antolatu zuten.

Bergara-Aranzadi Ikastola - 6.A

Gaia: Ea asmatzen duzuen zein emozio den.

Ahoa itxi eta

estutu haginak.

Faltan botatzen ditut

nire lagun minak.

Examin bat daukat gaur

ez dut asko ikasi

dardarka nago eta

nik ezin dut hasi.

Azterketa ondoren

dago dena gaizki

ta nire ondokoak

guztiak dakizki.

Gaur Yogara joan naiz

ez aztoratzeko

ta ondo egin dut lo

ongi esnatzeko.

 Ostiraleko bostak

dira orain bertan

eskilaretan gaude

danok korriketan

Munstro bat ikusi dut

nire armairuan

zer nolako zirrara

daukadan barruan.

Bergara-Aranzadi Ikastola- 6.B

Gaia: Munduan zehar bidaiatzen ari gara.

Errusiara goaz bidaian

motxila bete-beteta

baina ni orain gogoratu naiz

ahaztu dudala maleta.

Txinara goaz gaurko egunean

arroz mordo bat jatera

bihar beste herrialde batera

pila bat disfrutatzera.

Ingalaterrara heldu eta

bertan Big Ben erlojua

ordua gaizki dagoenean

ematen dit amorrua.

Australiara joan gara ta

animaliak ugari.

Itsaspekoak ta lurrekoak

denak daude hor kantari.

Gure taldea goaz Txilera

lurrikarak ikustera.

Pikante asko jango dugu ta

sua ahotik atera.

Egiptora heldu ta Nilora

doazte krokodiloak.

Eguzkiak gogor jotzen du ta

bero-bero bertakoak.